               EUROPOS KOMISIJA
            Briuselis, 2017 08 11
            COM(2017) 431 final
            2017/0197(NLE)
            Pasiūlymas
            TARYBOS SPRENDIMAS
            dėl Europos Sąjungos ir Alžyro Liaudies Demokratinės Respublikos mokslinio ir technologinio bendradarbiavimo susitarimo, kuriuo išdėstomos Alžyro Liaudies Demokratinės Respublikos dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, sudarymo

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               2017 m. gegužės 30 d. Taryba įgaliojo Komisiją Sąjungos vardu pradėti derybas su Alžyro Liaudies Demokratine Respublika (toliau – Alžyras) dėl tarptautinio Sąjungos ir Alžyro susitarimo, kuriuo išdėstomos Alžyro dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos.

                  Pagal Tarybos priimto įgaliojamojo sprendimo sąlygas derybas buvo galima pradėti tik Europos Parlamentui ir Tarybai priėmus sprendimą dėl Sąjungos dalyvavimo kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA).

                  2017 m. birželio 26 d. pradėtos derybos sėkmingai užbaigtos 2017 m. liepos 11 d., kai Susitarimo projektą parafavo būsimo Susitarimo Šalių atstovai. Prie šio pasiūlymo pridedamas Susitarimo projektas atitinka Tarybos duotus derybinius nurodymus. Jame visų pirma nustatyta, kad sąlygos, kuriomis Alžyras dalyvauja partnerystėje PRIMA, yra pateikiamos Sprendime (ES) 2017/1324
                     1
                  , ir taip daroma tiesioginė nuoroda į Sąjungos teisėkūros procedūra priimtą aktą.

                  Siekiant apsaugoti Sąjungos finansinius interesus, ypač Komisijos, Europos kovos su sukčiavimu tarnybos, Audito Rūmų ir partnerystės PRIMA įgyvendinimo struktūros įgaliojimus atlikti auditą ir tyrimą pagal taikytinus Sąjungos teisės aktus, Susitarime daromos konkrečios nuorodos į aktualias Sprendimo (ES) 2017/1324 nuostatas, o Susitarimo Šalys įpareigojamos teikti visą būtiną pagalbą, kad tos nuostatos būtų įgyvendinamos. Be to, būsimame Susitarime iškelta sąlyga Šalims susitarti dėl išsamios pagalbos teikimo tvarkos, nes tokia tvarka būtina, kad Šalys pagal Susitarimą galėtų bendradarbiauti.

               •Suderinamumas su toje pačioje politikos srityje galiojančiomis nuostatomis

                  Partnerystės PRIMA poveikio vertinimo ataskaitoje
                     2
                   rašoma, kad galimybė partnerystėje PRIMA dalyvauti trečiosioms šalims, pavyzdžiui, Alžyrui, dera su tarptautinio bendradarbiavimo mokslinių tyrimų ir inovacijų srityje tikslais, nustatytais 2012 m. Komisijos komunikate „ES tarptautinio bendradarbiavimo mokslinių tyrimų ir inovacijų srityje stiprinimas ir koncentravimas. Strateginis požiūris“
                     3
                   ir bendrojoje programoje „Horizontas 2020“, kuria skatinamas bendradarbiavimas su trečiosiomis šalimis mokslo, technologijų ir inovacijų srityse, siekiant spręsti pasaulinius visuomenės uždavinius ir remti Sąjungos išorės politikos kryptis. Susitarimas taip pat dera su galiojančiu Europos ir Viduržemio jūros regiono šalių susitarimu, steigiančiu Europos bendrijos bei jos valstybių narių ir Alžyro Liaudies Demokratinės Respublikos asociaciją
                     4
                  , ir su Europos Sąjungos ir Alžyro Liaudies Demokratinės Respublikos mokslinio ir technologinio bendradarbiavimo susitarimu
                     5
                  , kuriuose numatyta, kad Sąjunga ir Alžyras bendradarbiauja mokslinių tyrimų ir technologinės plėtros srityse, ir kuriais skatinami moksliniai tyrimai ir technologinės plėtros veikla bendrų interesų srityse.

               •Suderinamumas su kitomis Sąjungos politikos sritimis

                  Partnerystės PRIMA įgyvendinimas glaudžiai bendradarbiaujant su trečiosiomis šalimis, pavyzdžiui, Alžyru, taip pat dera su kitomis Sąjungos politikos sritimis, pavyzdžiui, migracijos, vystymosi ir kaimynystės politika, ir yra joms svarbus.

               2.TEISINIAI pasiūlymo aspektai

                  Tarybos sprendimo pasiūlymas grindžiamas Sutarties dėl Europos Sąjungos veikimo 186 straipsniu ir 218 straipsnio 6 dalies a punktu.

               Atsižvelgdama į išdėstytus faktus, Komisija siūlo, kad Taryba sudarytų Susitarimą Europos Sąjungos vardu.

               2017/0197 (NLE)

               Pasiūlymas

               TARYBOS SPRENDIMAS

               dėl Europos Sąjungos ir Alžyro Liaudies Demokratinės Respublikos mokslinio ir technologinio bendradarbiavimo susitarimo, kuriuo išdėstomos Alžyro Liaudies Demokratinės Respublikos dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, sudarymo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 186 straipsnį kartu su 218 straipsnio 6 dalies a punktu,

               atsižvelgdama į Europos Komisijos pasiūlymą,

               atsižvelgdama į Europos Parlamento pritarimą,

               kadangi:

               (1)Europos Parlamento ir Tarybos sprendime (ES) 2017/1324
                  6
                numatyta, kad Sąjunga dalyvauja kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA);

               (2)Alžyro Liaudies Demokratinė Respublika (toliau – Alžyras) pareiškė norą tapti PRIMA dalyvaujančia valstybe ir dalyvauti joje tokiomis pačiomis sąlygomis kaip valstybės narės ir programos „Horizontas 2020“ asocijuotosios šalys, dalyvaujančios partnerystėje PRIMA;

               (3)pagal Sprendimo (ES) 2017/1324 1 straipsnio 2 dalį Alžyras taps partnerystėje PRIMA dalyvaujančia valstybe, jei su Sąjunga bus sudarytas tarptautinis mokslinio ir technologinio bendradarbiavimo susitarimas, kuriame išdėstomos Alžyro dalyvavimo partnerystėje PRIMA sąlygos;

               (4)pagal Tarybos sprendimą <XXX>
                  7
                Europos Sąjungos ir Alžyro Liaudies Demokratinės Respublikos mokslinio ir technologinio bendradarbiavimo susitarimas, kuriuo išdėstomos Alžyro Liaudies Demokratinės Respublikos dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, Sąjungos vardu pasirašytas 20XX m. XX su sąlyga, kad jis bus sudarytas vėliau;

               (5)Susitarimas turėtų būti patvirtintas Sąjungos vardu,

               PRIĖMĖ ŠĮ SPRENDIMĄ:

               1 straipsnis

               Sąjungos vardu patvirtinamas Europos Sąjungos ir Alžyro Liaudies Demokratinės Respublikos mokslinio ir technologinio bendradarbiavimo susitarimas, kuriuo išdėstomos Alžyro Liaudies Demokratinės Respublikos dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos.

               Susitarimo tekstas pridedamas prie šio sprendimo.

               2 straipsnis

               Tarybos pirmininkas paskiria asmenį (-is), įgaliotą (-us) Sąjungos vardu paskelbti Susitarimo 5 straipsnio 2 dalyje nurodytą pranešimą ir taip išreikšti Sąjungos sutikimą laikytis Susitarimo.

               3 straipsnis

               Šis sprendimas įsigalioja [jo priėmimo dieną].

               Priimta Briuselyje

                     Tarybos vardu

                     Pirmininkas

                     (1)
                  2017 m. liepos 4 d. Europos Parlamento ir Tarybos sprendimas (ES) 2017/1324 dėl Sąjungos dalyvavimo kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA) (OL L 185, 2017 7 18, p. 1).

                     (2)
                  SWD(2016) 332 final, 2016 10 18.

                     (3)
                  COM (2012) 497 final.

                     (4)
                  OL L 265, 2005 10 10, p. 2.

                     (5)
                  OL L 99, 2012 4 5, p. 1–8.

                     (6)
                  2017 m. liepos 4 d. Europos Parlamento ir Tarybos sprendimas (ES) 2017/1324 dėl Sąjungos dalyvavimo kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA) (OL L 185, 2017 7 18, p. 1).

    ---documentbreak---

               EUROPOS KOMISIJA
            Briuselis, 2017 08 11
            COM(2017) 431 final
            PRIEDAS
            prie
            Pasiūlymo dėl TARYBOS SPRENDIMO
            dėl Europos Sąjungos ir Alžyro Liaudies Demokratinės Respublikos mokslinio ir technologinio bendradarbiavimo susitarimo, kuriuo išdėstomos Alžyro Liaudies Demokratinės Respublikos dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos, sudarymo

               Europos Sąjungos ir Alžyro Liaudies Demokratinės Respublikos mokslinio ir technologinio bendradarbiavimo susitarimas, kuriuo išdėstomos Alžyro Liaudies Demokratinės Respublikos dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygos

               Europos Sąjunga

               (toliau – Sąjunga)

               ir

               Alžyro Liaudies Demokratinė Respublika

               (toliau – Alžyras)

               (toliau kartu – Šalys),

               kadangi 2005 m. rugsėjo 1 d. įsigaliojusiame Europos ir Viduržemio jūros regiono šalių susitarime, steigiančiame Europos bendrijos bei jos valstybių narių ir Alžyro Liaudies Demokratinės Respublikos asociaciją, numatytas mokslinis, techninis ir technologinis bendradarbiavimas;

               kadangi 2013 m. birželio 11 d. įsigaliojusiu Europos Sąjungos ir Alžyro Liaudies Demokratinės Respublikos mokslinio ir technologinio bendradarbiavimo susitarimu nustatyti oficialūs Šalių bendradarbiavimo mokslinių ir technologinių tyrimų srityse pagrindai;

               kadangi ES valstybių narių ir programos „Horizontas 2020“ asocijuotųjų šalių (partnerystėje dalyvaujančių valstybių) dalyvavimo, ypač jų finansinių įsipareigojimų ir dalyvavimo partnerystės valdymo struktūroje, sąlygos reguliuojamos Europos Parlamento ir Tarybos sprendimu (ES) 2017/1324 dėl Sąjungos dalyvavimo kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA);

               kadangi pagal Sprendimą (ES) 2017/1324 Alžyras taps partnerystėje PRIMA dalyvaujančia valstybe, jei su Sąjunga bus sudarytas tarptautinis susitarimas dėl mokslinio ir technologinio bendradarbiavimo, kuriame išdėstomos Alžyro dalyvavimo partnerystėje PRIMA sąlygos;

               kadangi Alžyras pareiškė norą dalyvauti partnerystėje PRIMA tokiomis pačiomis sąlygomis kaip ES valstybės narės ir programos „Horizontas 2020“ asocijuotosios šalys, dalyvaujančios partnerystėje PRIMA;

               kadangi Alžyro, kaip partnerystėje PRIMA dalyvaujančios valstybės, teisėms ir pareigoms sureguliuoti reikia tarptautinio Sąjungos ir Alžyro susitarimo,

               SUSITARĖ:

               1 straipsnis

               Objektas ir tikslas

               Susitarimo tikslas – nustatyti Alžyro dalyvavimo Partnerystėje mokslinių tyrimų ir inovacijų srityje Viduržemio jūros regione (PRIMA) sąlygas.

               2 straipsnis

               Alžyro dalyvavimo partnerystėje PRIMA sąlygos

               Alžyro dalyvavimo partnerystėje PRIMA sąlygos nustatytos Europos Parlamento ir Tarybos sprendime (ES) 2017/1324 dėl Sąjungos dalyvavimo kelių valstybių narių bendrai vykdomoje Partnerystėje mokslinių tyrimų ir inovacijų srityje Viduržemio jūros regione (PRIMA). Šalys laikosi tuo sprendimu nustatytų pareigų ir imasi deramų priemonių, visų pirma, teikia visą būtiną pagalbą, siekdamos užtikrinti sprendimo 10 straipsnio 2 dalies ir 11 straipsnio 3 ir 4 dalių taikymą. Šalys tarpusavyje susitaria dėl išsamios pagalbos teikimo tvarkos, nes tokia tvarka būtina, kad Šalys pagal Susitarimą galėtų bendradarbiauti.

               3 straipsnis

               Teritorinis taikymas

               Susitarimas taikomas teritorijose, kuriose taikoma Sutartis dėl Europos Sąjungos veikimo ir Europos Sąjungos sutartis, ir Alžyro teritorijoje.

               4 straipsnis

               Pasirašymas ir laikinas taikymas

               Susitarimas laikinai taikomas nuo jo pasirašymo dienos.

               5 straipsnis

               Įsigaliojimas ir galiojimo trukmė

               1. Šalys Susitarimą patvirtina pagal savo pačių nustatytas procedūras.

               2. Susitarimas įsigalioja tą dieną, kurią Šalys diplomatiniais kanalais praneša viena kitai, kad pirmoje dalyje nurodytos procedūros užbaigtos.

               3. Susitarimas galioja, kol galioja Sprendimas (ES) 2017/1324, nebent kuri nors iš Šalių jį nutrauktų pagal 6 straipsnį.

               6 straipsnis

               Susitarimo nutraukimas

               1. Susitarimą kuri nors iš Šalių gali bet kada nutraukti, raštu apie tai pranešusi kitai Šaliai.

               Susitarimo galiojimas pasibaigia po šešių mėnesių nuo dienos, kurią raštas pasiekė adresatą.

               2. Projektai ir veikla, vykdomi nutraukiant Susitarimą, tęsiami iki pabaigos Susitarime nustatytomis sąlygomis.

               3. Dėl visų kitų Susitarimo nutraukimo pasekmių Šalys sprendžia bendru sutarimu.

               7 straipsnis

               Ginčų sprendimas

               Visi ginčai dėl Susitarimo taikymo arba aiškinimo sprendžiami pagal ginčų sprendimo procedūrą, numatytą Europos ir Viduržemio jūros regiono šalių susitarimo, steigiančio Europos bendrijos bei jos valstybių narių ir Alžyro Liaudies Demokratinės Respublikos asociaciją, 100 straipsnyje.

               Susitarimas parengiamas dviem egzemplioriais anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir arabų kalbomis; kiekvienas tekstas yra vienodai autentiškas.

               [Parašas ES]                                                                           [Parašas Alžyras]


Svarbus teisinis pranešimas

|

52009PC0365

Pasiūlymas Tarybos sprendimas iš dalies keičiantis 2009 m. sausio 20 d. Tarybos sprendimą dėl Bendrijos vidutinės trukmės finansinės pagalbos skyrimo Latvijai  /* KOM/2009/0365 galutinis */

	[pic] | EUROPOS BENDRIJŲ KOMISIJA |Briuselis, 8.7.2009KOM(2009) 365 galutinisPasiūlymasTARYBOS SPRENDIMASiš dalies keičiantis 2009 m. sausio 20 d. Tarybos sprendimą dėl Bendrijos vidutinės trukmės finansinės pagalbos skyrimo LatvijaiPasiūlymasTARYBOS SPRENDIMASiš dalies keičiantis 2009 m. sausio 20 d. Tarybos sprendimą dėl Bendrijos vidutinės trukmės finansinės pagalbos skyrimo LatvijaiEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2002 m. vasario 18 d. Tarybos reglamentą (EB) Nr. 332/2002 dėl priemonės, teikiančios vidutinės trukmės finansinę pagalbą valstybių narių mokėjimų balansams, sukūrimo, ypač į jo 5 straipsnio antrą pastraipą kartu su jo 8 straipsniu,atsižvelgdama į Komisijos pasiūlymą, pateiktą pasikonsultavus su Ekonomikos ir finansų komitetu (EFK),kadangi:(1) Sprendimu 2009/289/EB Taryba nusprendė suteikti Latvijai savitarpio pagalbą. Sprendimu 2009/290/EB Taryba nusprendė suteikti Latvijai vidutinės trukmės finansinę pagalbą.(2) Dėl Latviją ištikusios finansų krizės masto ir intensyvumo reikia persvarstyti ekonominės politikos sąlygas, nustatytas Bendrijos finansinės pagalbos dalims išmokėti, kad būtų galima atsižvelgti į fiskalines pasekmes smarkiai sumažėjus BVP.(3) Todėl Tarybos sprendimą 2009/290/EB reikėtų atitinkamai iš dalies pakeisti,PRIĖMĖ ŠĮ SPRENDIMĄ:1 straipsnisTarybos sprendimas 2009/290/EB iš dalies keičiamas taip:1. 3 straipsnio 5 dalies a punktas pakeičiamas taip:„įgyvendinti aiškiai apibrėžtą vidutinės trukmės fiskalinę programą, kad valdžios sektoriaus biudžeto deficitą būtų galima sumažinti iki mažesnės nei Sutartyje nustatytos 3 % BVP pamatinės vertės laikantis tokio termino ir konsolidavimo plano, kurie atitiktų pagal perviršinio deficito procedūrą priimtas Tarybos rekomendacijas Latvijai;“.2. 3 straipsnio 5 dalies b punktas pakeičiamas taip:„įgyvendinti 2009 m. biudžetą ir priimti 2010 m. biudžetą, kuriame būtų numatytos tvarios priemonės, atitinkančios konsolidavimo planą;“.2 straipsnisŠis sprendimas skirtas Latvijos Respublikai.3 straipsnisŠis sprendimas skelbiamas Europos Sąjungos oficialiajame leidinyje .Priimta BriuselyjeTarybos varduPirmininkas


				|

		52012PC0502

			Pasiūlymas
EUROPOS PARLAMENTO IR TARYBOS SPRENDIMAS
dėl Europos prisitaikymo prie globalizacijos padarinių fondo lėšų mobilizavimo pagal
2006 m. gegužės 17 d. Europos Parlamento, Tarybos ir Komisijos tarpinstitucinio
susitarimo dėl biudžetinės drausmės ir patikimo finansų valdymo 28 punktą (Danijos
paraiška „EGF/2012/003 DK/Vestas“) /*  */

			   	AIŠKINAMASIS MEMORANDUMAS
2006 m. gegužės 17 d. Europos
Parlamento, Tarybos ir Komisijos tarpinstitucinio susitarimo dėl
biudžetinės drausmės ir patikimo finansų valdymo[1] 28 punkte numatyta
galimybė mobilizuoti Europos prisitaikymo prie globalizacijos padarinių
fondo (toliau – EGF) lėšas, taikant lankstumo mechanizmą, neviršijant
viršutinės metinės 500 mln. EUR ribos ir viršijant
atitinkamų finansinės programos išlaidų kategorijų ribas.
EGF finansinės paramos taisyklės
nustatytos 2006 m. gruodžio 20 d. Europos Parlamento ir Tarybos
reglamente (EB) Nr. 1927/2006, įsteigiančiame Europos
prisitaikymo prie globalizacijos padarinių fondą[2].
2012 m. gegužės 14 d. Danija
pateikė paraišką „EGF/2012/003 DK/Vestas“ dėl finansinės
paramos iš EGF, nes iš Danijos įmonės Vestas Group buvo
atleisti darbuotojai.
Nuodugniai išnagrinėjusi šią
paraišką Komisija, laikydamasi Reglamento (EB) Nr. 1927/2006
10 straipsnio, padarė išvadą, kad šiame reglamente nustatytos
sąlygos finansinei paramai suteikti yra įvykdytos.
PARAIŠKOS SANTRAUKA IR ANALIZĖ
 Pagrindiniai duomenys ||
 EGF nuorodos Nr. || EGF/2012/003
 Valstybė narė || Danija
 2 straipsnio || a punktas
 Pagrindinė įmonė || Vestas
 Tiekėjai ir tolesnės gamybos grandies įmonės || 0
 Ataskaitinis laikotarpis || 2012 02 08–2012 06 08
 Prie individualių poreikių pritaikytų paslaugų teikimo pradžia || 2012 08 13
 Paraiškos data || 2012 05 14
 Atleistų darbuotojų skaičius ataskaitiniu laikotarpiu || 720
 Atleistų darbuotojų skaičius prieš ataskaitinį laikotarpį ir po jo || 0
 Bendras atleistų darbuotojų skaičius || 720
 Numatomas atleistų darbuotojų, pasinaudosiančių priemonėmis, skaičius || 720
 Prie individualių poreikių pritaikytoms paslaugoms skirtos lėšos, EUR || 14 398 000
 EGF paramai įgyvendinti skirtos lėšos[3], EUR   || 578 000
 EGF paramai įgyvendinti skirtos lėšos, proc. || 3,9
 Visa suma, EUR || 14 976 000
 EGF parama, EUR (50 proc.) || 7 488 000
1.           Paraiška Komisijai pateikta
2012 m. gegužės 14 d., o papildoma informacija teikta iki
2012 m. liepos 10 d.
2.           Paraiška atitinka Reglamento
(EB) Nr. 1927/2006 2 straipsnio a punkte nustatytas EGF paramos
skyrimo sąlygas ir buvo pateikta per šio reglamento 5 straipsnyje
nustatytą 10 savaičių laikotarpį.
Darbuotojų atleidimo sąsaja su
esminiais pasaulio prekybos sistemos struktūriniais pokyčiais
dėl globalizacijos
3.           Siekdama nustatyti
darbuotojų atleidimo sąsają su esminiais pasaulio prekybos
sistemos struktūriniais pokyčiais dėl globalizacijos, Danija
teigia, kad ES vėjo jėgainių gamybos pramonė, įtraukta
į NACE 2 red. 28 skyrių (Mašinų ir įrangos gamyba),
labai nukentėjo nuo pasaulio prekybos sistemos pokyčių,
visų pirma gerokai sumažėjo ES rinkos dalis. Danija aiškina, kad nors
Europos vėjo jėgainių gamyba per paskutinius kelis metus
padidėjo, pasaulio vėjo jėgainių rinka plėtojosi
sparčiau, ypač Azijoje ir Šiaurės Amerikoje. 2010 m pirmą
kartą daugiau nei pusė visų naujų vėjo
jėgainių pastatyta už įprastinių Europos iš Šiaurės
Amerikos rinkų ribų. Šį pokytį iš esmės paskatino
tebesitęsiantis ekonomikos pakilimas Kinijoje, kurioje buvo pastatyta
pusė naujų viso pasaulio vėjo energijos įrenginių[4]. Nors pasaulyje šis
pramonės sektorius sparčiai augo, Europos bendrojo pajėgumo
dalis sumažėjo nuo 65,5 proc. (2006 m.) iki 43,7 proc.
(2010 m.)[5].
4.           Be to, Danija teigia, kad ši
tendencija yra nuolatinio pobūdžio. Atsinaujinančiosios energijos,
įskaitant vėjo energiją, paklausa itin išaugs, tačiau
rinkos kis. Nors nuo 2006 m. Europa dominavo vėjo energijos
pramonėje, o augimas iki šiol buvo subalansuotai pasiskirstęs tarp
Europos, Azijos ir JAV, artimoje ateityje vėjo energijos paklausa
sparčiai augs Azijoje ir Šiaurės Amerikoje, vėliau – Pietų
Amerikoje, o ilgainiui – ir Afrikoje. Gamyba ir paslaugos bus perkeliamos
į didžiausios paklausos vietas ir sparčiu ekonomikos augimu
pasižyminčius regionus. Tiek mažesnės darbo sąnaudos, tiek
nemažos didelių vėjo jėgainių dalių gabenimo išlaidos
verčia Europos gamintojus perkelti gamybą arčiau
dinamiškiausių galutinių vartotojų rinkų, kad
užtikrintų savo konkurencingumą ir padėtį rinkoje. Dėl
to vis mažiau vėjo jėgainių gaminama ES.
5.           Šios tendencijos paveikė
ir Vestas Group. Siekdama išlaikyti rinkos lyderio pozicijas, neseniai
bendrovė Vestas įgyvendino principu „regione regionui“
pagrįstą naują strategiją, kuria siekiama sumažinti gamybos
ir transporto sąnaudas, užtikrinti trumpesnį atstumą iki vartotojų
ir rinkų ir sustiprinti Vestas atsparumą valiutų
kursų svyravimui[6].
Dėl globalizacijos vėjo jėgainės bus gaminamos ten, kur
jų labiausiai reikia (jau 2011 m. 80–90 proc. turbinų buvo
gaminama regionuose). Be to, nors praeityje dauguma vėjo turbinos sudedamųjų
dalių buvo gaminamos vietoje, vis didesnė sudedamųjų
dalių gamybos dalis bus perkeliama regioniniams partneriams, todėl Vestas
reikės mažiau investicijų, taigi, bus mažinamas ir darbuotojų
skaičius.
6.           Tai trečia su vėjo
jėgainių sektoriumi susijusi paraiška EGF. Dviejose ankstesnėse
paraiškose („EGF/2010/017 DK Midtjylland Machinery“[7] ir „EGF/2010/022 DK/LM
Glasfiber“[8])
pateikti argumentai tebegalioja.
Duomenys apie atleistų
darbuotojų skaičių ir 2 straipsnio a punkto kriterijų
laikymasis
7.           Šią paraišką Danija
pateikė laikydamasi Reglamento (EB) Nr. 1927/2006 2 straipsnio
a punkte nustatytų intervencijos kriterijų, pagal kuriuos per
keturių mėnesių laikotarpį iš valstybės narės įmonės
turi būti atleista ne mažiau kaip 500 darbuotojų, įskaitant darbuotojus,
kuriuos atleido jos tiekimo ir tolesnės gamybos grandies įmonės.
8.           Paraiškoje nurodoma, kad per
ataskaitinį keturių mėnesių laikotarpį nuo
2012 m. vasario 8 d. iki 2012 m. birželio 8 d. iš Vestas
Group atleista 720 darbuotojų. Visų atleistų darbuotojų
skaičius apskaičiuotas pagal Reglamento (EB) Nr. 1927/2006
2 straipsnio antros pastraipos trečią įtrauką.
Komisija gavo patvirtinimą, kurio reikalaujama pagal 2 straipsnio 2 dalies
antros pastraipos trečią įtrauką, kad tai faktinis
atleistų darbuotojų skaičius.
Paaiškinimas apie nenumatytą šio
darbuotojų atleidimo pobūdį
9.           Danijos valdžios institucijos
primena, kad nebuvo įmanoma numatyti jau 2009–2010 m. įvykusio Vestas
Group darbuotojų atleidimo Ringkiobingo–Skerno savivaldybėje, nes
tuo metu pasaulio vėjo energijos sektorius labai sparčiai
plėtėsi. 2009 m. dėl naujos pasaulio prekybos sistemos
tendencijos perkelti gamybą į mažesnių darbo sąnaudų
šalis nukentėjo daugiausia žemą kvalifikaciją turintys arba
nekvalifikuoti darbuotojai, o dauguma 2012 m. iš Vestas Group
atleistų darbuotojų buvo aukštos kvalifikacijos specialistai ir
išsilavinę darbuotojai. Atleidimų nebuvo galima numatyti, nes Danija
daug investavo į mokslinius tyrimus ir plėtrą
atsinaujinančiosios energijos ir vėjo energijos sektoriuose. Be to,
Danijos vyriausybė svarstė 2012–2020 m. plataus užmojo
energetikos politikos planus ir ketino skatinti statyti dar daugiau vėjo
turbinų. Galiausiai, Ringkiobingo–Skerno savivaldybė labai daug
investavo į Vestas vėjo jėgainių transporto
įrenginius. Buvo tikimasi, kad naujos kartos Vestas vėjo
jėgainės bus gaminamos šioje savivaldybėje.
Darbuotojus atleidusios įmonės
ir darbuotojai, kuriems numatyta parama
10.         Paraiškoje nurodoma, kad iš Vestas
Group atleisti 720 darbuotojų, iš kurių visiems numatyta parama.
11.         Remtinų darbuotojų
pasiskirstymas:
 Kategorija || Skaičius || Procentinė dalis
 Vyrai || 452 || 62,78
 Moterys || 268 || 37,22
 ES piliečiai || 717 || 99,58
 Ne ES piliečiai || 3 || 0,42
 15–24 m. asmenys || 3 || 0,42
 25–54 m. asmenys || 630 || 87,50
 55–64 m. asmenys || 81 || 11,25
 Vyresni nei 64 m. asmenys || 6 || 0,83
12.         Darbuotojų pasiskirstymas
pagal profesines kategorijas:
 Kategorija || Skaičius || Procentinė dalis
 Direktoriai, gen. direktoriai Gamybos ir eksploatavimo padalinių vadovai || 45 || 6,25
 Inžinieriai, įskaitant projektų vadovus, padalinių vadovai || 155 || 21,53
 Inžinerijos mokslų technikai || 223 || 30,97
 Administracijos tarnautojai || 50 || 6,94
 Paslaugų sektoriaus darbuotojai || 67 || 9,31
 Metalo apdirbimo, mašinų gamybos ir susijusių sričių darbininkai || 2 || 0,28
 Mašinų operatoriai ir surinkėjai || 144 || 20,00
 Nekvalifikuoti gamybos pramonės darbininkai || 34 || 4,72
13.         Pagal Reglamento (EB)
Nr. 1927/2006 7 straipsnį Danija patvirtino, kad įvairiais EGF
paramos įgyvendinimo etapais, ypač suteikiant teisę gauti EGF
paramą, ji taikė ir toliau taikys moterų ir vyrų
lygybės bei nediskriminavimo principus.
Susijusios teritorijos ir jos valdžios
institucijų ir suinteresuotųjų šalių aprašymas
14.         Darbuotojai atleisti penkiose
savivaldybėse, esančiose vienas su kitu besiribojančiuose
Vidurio Jutlandijos regionuose (Randersas, Favrskovas, Orhusas ir
Ringkiobingas–Skernas) ir Pietų Danijoje (Vardė). Darbuotojai
atleisti taip pat ir Zelandijos regione bei sostinės Kopenhagos regione.
Visose šiose savivaldybėse sparčiai padidėjo nedarbas (ypač
ilgalaikis) ir labai staiga sumažėjo laisvų darbo vietų
(ypač pramonės ir gamybos sektoriuose).
15.         Ringkiobingas–Skernas daug
investavo į Vestas infrastruktūrą ir vėjo energijos
sektorių. Kiti pagrindiniai užimtumo sektoriai yra turizmas, žemės
ūkis, statyba ir viešosios paslaugos.
16.         Pagrindinė
suinteresuotoji šalis yra Ringkiobingo–Skerno savivaldybė.
Savivaldybės užduotis – padėti bedarbiams rasti naują
darbą, įskaitant darbuotojų kvalifikacijai kelti skirtų
priemonių rengimą, darbo paieškai reikalingų gebėjimų
ugdymą ir pagalbą darbuotojams nustatant tikslus. Kitos
suinteresuotosios šalys: Vardės, Favrskovo, Randerso, Orhuso,
Roskildės ir Kopenhagos savivaldybės, profesinės sąjungos,
nedarbo draudimo fondai (A-kasser), darbdavių atstovai, Vidurio
Jutlandijos, Pietų Danijos, Zelandijos ir sostinės regionas,
regioninės užimtumo tarybos, užimtumo, įmonių ir augimo
ministerijos ir vietos įmonės.
Tikėtinas darbuotojų atleidimo
poveikis vietos, regiono ar šalies užimtumui
17.         Po 2009–2010 m. masinio
kolektyvinio darbuotojų atleidimo, kai iš Vestas buvo atleista apie
800 darbuotojų Ringkiobingo–Skerno ir aplinkinėse savivaldybėse,
nauja atleidimų banga yra sunkus išbandymas nukentėjusioms
savivaldybėms. Šįkart atleisti daugiausia aukštos kvalifikacijos
darbuotojai. Tik Vardėje atleista daugiau vidutinės kvalifikacijos ir
kvalifikuotų darbuotojų, nes 2012 m. rugpjūčio
mėn. gamyklą ketinama visai uždaryti. Darbuotojų atleidimo
poveikis vietos lygmeniu bus didelis, visų pirma atsižvelgiant į tai,
kad Vestas Group iš viso atleis 1 300 darbuotojų (daug
darbuotojų įdarbinti pagal laikinas sutartis, kurios nebuvo (arba
nebus) pratęstos).
18.         Tai, kad susijusioms
savivaldybėms pavyko pritraukti tokią novatorišką
įmonę kaip Vestas, buvo didelis pasiekimas, nes
įmonė sukūrė daug aukštos kvalifikacijos ir aukštos
kokybės pramonės darbo vietų. Jas praradus, regiono padėtis
tapo sudėtinga. Visos susijusios savivaldybės pranešė, kad
naujajai tikslinei grupei tinkamų darbo vietų nėra, todėl
atleistiems aukštos kvalifikacijos darbuotojams teks ieškoti darbo kitur, o
regionui taps dar sunkiau pritraukti naujas įmones.
19.         Darbuotojai buvo atleisti
tokiu metu, kai sparčiai ėmė didėti nedarbas. 2012 m.
vasario mėn. Vidurio Jutlandijoje buvo 36 426 bedarbių,
Pietų Danijoje – 40 004 (palyginti su atitinkamai 28 402 ir
29 751 2011 m. rugpjūčio mėn.).
Suderintas finansuotinų prie
individualių poreikių pritaikytų paslaugų paketas ir
numatomos jo sąnaudos, įskaitant jo ir struktūrinių
fondų finansuojamų veiksmų tarpusavio papildomumą
20.         Danija atleistiems darbuotojams
siūlo paramos priemonių paketą, kuris atitinka strategijos
„Europa 2020“ pažangaus, tvaraus ir integracinio augimo tikslą. Pagal
paketą bus teikiama prie individualių poreikių pritaikyta,
tikslinė, lanksti ir novatoriška pagalba, skirta padėti atleistiems
darbuotojams pasirengti naujam darbui būsimose perspektyviose srityse.
21.         Kuravimas ir konsultavimas.
Tikimasi, kad šia priemone projekto įgyvendinimo laikotarpiu pasinaudos
visi remtini darbuotojai. Ši priemonė skirta padėti darbuotojams
nustatyti savo poreikius, planuoti mokymąsi ir pasirinkti tinkamus
kvalifikacijos kėlimo paketus, siekiant kuo geriau išnaudoti savo
potencialą ir tobulinti asmeninius, socialinius ir profesinius
įgūdžius. Bendrieji tikslai – išnagrinėti ir nustatyti
dalyvių gebėjimus bei kompetenciją, teikti individualias
konsultacijas, projekto metu stiprinti motyvaciją tęstinių
konsultacijų pagalba, nustatyti ir plėtoti gerąją
praktiką ir bendrauti su mokymo paslaugų teikėjais bei
įmonėmis. Pirmiausia bus surengtas susitikimas, kuriame bus paskelbta
išsami informacija, o vėliau vyks individualios konsultacijos, kurių
metu bus nagrinėjami ir nustatomi dalyvių gebėjimai. Šis
procesas bus reguliariai stebimas, o jo poveikis vertinamas klausimynų ir
pokalbių pagalba. Paslaugas drauge teiks UddannelesesCenter
Ringkøbing-Skjern (mokymo centras), projekto valdymo grupė ir
susijusių savivaldybių įdarbinimo tarnybų atstovai.
Prie individualių poreikių pritaikyto
tikslinio mokymo paketai. Šie paketai skirti visiems
remtiniems darbuotojams, tačiau tikėtina, kad dalis atleistų
darbuotojų susiras naują darbą po konsultavimo etapo, todėl
numatyta, kad šia priemone pasinaudos apie 600 darbuotojų. Mokymo paketus,
kuriuos drauge su atleistais darbuotojais parengė projekto grupė, ir
kuriuos visoje Danijoje įgyvendins mokymo įstaigos, sudaro:
– tarpkultūrinių
gebėjimų kursai (vienos dienos trukmės praktiniai seminarai,
skirti padėti dalyviams suvokti tarpkultūrinių
gebėjimų svarbą globalioje aplinkoje);
– kalbos kursai (įskaitant
verslo anglų kalbos, posėdžių, diskusijų ir pristatymų
įgūdžius; techninę kalbą; galimybę parengti prie
individualių poreikių pritaikytus kalbos mokymosi paketus);
– verslumo mokymai
(įžanginis praktinis seminaras verslumo tema, kuriuo siekiama motyvuoti
dalyvius dirbti savarankiškai arba steigti savo verslą; dalyviai mokysis,
kaip parengti verslo planą, ir gaus informacijos teisiniais,
mokesčių ir PVM, pardavimo bei rinkodaros ir elektroninio verslo
klausimais);
– standartiniai
kursai ir mokymo programos (visi dalyviai galės registruotis į
savo pačių pasirinktus kursus ir mokymo programas);
Verslumo dotacijos.
Kiekvienai naujai steigiamai įmonei bus skiriama iki 25 000 EUR
dotacija; ją bus galima gauti atrinkus išsamiai patikrintus 25 asmenis,
baigusius verslumo mokymus ir parengusius rimtą verslo planą.
Vertinant verslo planą bus remiamasi kūrybingumo, inovacijų ir
tvarumo kriterijais. Visi paramos gavėjai turės reguliariai lankyti
stebėsenai skirtus posėdžius ir EGF projekto pabaigoje parengti
padėties ataskaitą. Naujai įsteigtų įmonių
veiklos pažanga bus atidžiai stebima.
Pagalba
įsidarbinti kitose įmonėse bus teikiama
paskutinius šešis projekto įgyvendinimo mėnesius tiems darbuotojams,
kurie dar nerado naujo darbo (apie 70 asmenų). Kadangi šie asmenys
dėl savo amžiaus, mokymosi sunkumų, lyties ar galimybių
važinėti į darbą neturėjimo bus atsidūrę itin
nepalankioje padėtyje, įdarbinimo tarnybos ir jų partneriai
jiems pasiūlys praktiką atrinktose įmonėse, kurios,
pasibaigus praktikai, galėtų juos įdarbinti. Įmonėse
praktiką atliekantys darbuotojai bus intensyviai kuruojami ir
konsultuojami.
Dienpinigiai / Mokymosi stipendijos bus teikiamos visiems atleistiems darbuotojams, kurie rimtai
įsipareigos naudotis aktyviomis darbo rinkos priemonėmis. Vienam
asmeniui numatyta skirti vidutiniškai 10 400 EUR.
22.         Pagal Reglamento (EB)
Nr. 1927/2006 3 straipsnį prie paraiškoje nurodytų EGF paramai
įgyvendinti skirtų lėšų priskiriama parengiamoji, valdymo,
informavimo, viešinimo ir kontrolės veikla. Ringkiobingo–Skerno
savivaldybė ir administracinio projekto grupė, į kurią
įtrauktos visos susijusios savivaldybės, parengs kelias priemones,
kuriomis bus siekiama viešinti informaciją apie EGF paramą.
Savivaldybių portaluose bus įdiegtos svetainės, kuriose bus
nuolat skelbiami pranešimai spaudai, spaudos konferencijos ir naujienlaiškiai.
Bus surengtas baigiamasis praktinis seminaras, kuriame dalyvaus visi projekto
dalyviai ir suinteresuotosios šalys. Bus parengta reklaminė medžiaga.
23.         Danijos valdžios institucijų
nurodytos prie individualių poreikių pritaikytos paslaugos – tai
aktyvios darbo rinkos priemonės, priskiriamos prie tinkamų finansuoti
veiksmų, apibrėžtų Reglamento (EB) Nr. 1927/2006 3
straipsnyje. Danijos valdžios institucijų skaičiavimu, bendros
sąnaudos sudaro 14 976 000 EUR, iš kurių prie
individualių poreikių pritaikytoms paslaugoms skirtos lėšos –
14 398 000 EUR, o EGF paramai įgyvendinti skirtos lėšos –
578 000 EUR (3,9 proc. visos sumos). Bendra iš EGF prašomos
paramos suma yra 7 488 800 EUR (50 proc. visų
išlaidų).
 Veiksmai || Numatytas remtinų darbuotojų skaičius || Numatytos išlaidos vienam remtinam darbuotojui (EUR) || Bendros išlaidos (bendras EGF ir nacionalinis finansavimas) (EUR)
 Prie individualių poreikių pritaikytos paslaugos (Reglamento (EB) Nr. 1927/2006 3 straipsnio pirma pastraipa)
 Kuravimas ir konsultavimas || 720 || 1 500 || 1 080 000
 Individualiems poreikiams pritaikyto tikslinio mokymo paketai || 600 || 8 500 || 5 100 000
 Verslumo dotacijos || 25 || 25 000 || 625 000
 Pagalba įsidarbinti kitose įmonėse || 70 || 1 500 || 105 000
 Dienpinigiai / Mokymosi stipendijos || 720 || 10 400 || 7 488 000
 Prie individualių poreikių pritaikytos paslaugos – tarpinė suma ||   || 14 398 000
 EGF paramai įgyvendinti skirtos lėšos (Reglamento (EB) Nr. 1927/2006 3 straipsnio trečia pastraipa)
 Parengiamoji veikla ||   || 28 000
 Valdymas ||   || 220 000
 Informavimas ir viešinimas ||   || 80 000
 Kontrolės veikla ||   || 250 000
 EGF paramai įgyvendinti skirtos lėšos – tarpinė suma ||   || 578 000
 Bendros numatytos išlaidos ||   || 14 976 000
 EGF parama (50 proc. visų išlaidų) ||   || 7 488 000
24.         Danija patvirtina, kad
aprašytos priemonės papildo iš struktūrinių fondų
finansuojamus veiksmus ir kad bus išvengta dvigubo finansavimo.
Data (-os), kada
nukentėjusiems darbuotojams pradėta arba planuojama pradėti
teikti prie individualių poreikių pritaikytas paslaugas
25.         Prie individualių
poreikių pritaikytas paslaugas, skirtas nukentėjusiems darbuotojams
ir numatytas suderintame pakete, kurį siūloma bendrai finansuoti iš
EGF, Danija pradėjo teikti 2012 m. rugpjūčio 13 d.
Todėl ši data laikoma laikotarpio, kuriuo iš EGF gali būti skiriama
parama, pradžia.
Konsultacijų su socialiniais
partneriais tvarka
26.         Visos dėl darbuotojų
atleidimo nukentėjusios savivaldybės dalyvavo rengiant priemones.
2012 m. sausio mėn. posėdyje su savivaldybės užimtumo komitetu
konsultuotasi su keliomis socialinių partnerių organizacijomis
(profesinėmis sąjungomis, Vestas atstovais ir darbdavių
organizacijomis). Be to, 2012 m. vasario ir kovo mėn. Skerne buvo
surengti du praktiniai seminarai su visomis nukentėjusiomis savivaldybėmis,
juose taip pat dalyvavo socialinių partnerių atstovai. Kiekvieną
mėnesį vykusiuose komiteto posėdžiuose socialiniams partneriams
reguliariai teikta informacija apie projekto būklę.
27.         Danijos valdžios institucijos
patvirtino, kad buvo laikytasi nacionaliniuose ir ES teisės aktuose
nustatytų su kolektyviniu atleidimu susijusių reikalavimų.
Informacija apie veiksmus, kurie yra
privalomi pagal nacionalinius teisės aktus arba kolektyvines sutartis
28.         Atsižvelgdamos į
Reglamento (EB) Nr. 1927/2006 6 straipsnyje nustatytus kriterijus, Danijos
valdžios institucijos savo paraiškoje:
·      patvirtino, kad EGF finansinė parama nepakeičia
priemonių, kurias įmonės privalo taikyti pagal nacionalinius
teisės aktus arba kolektyvines sutartis;
·      įrodė, kad veiksmais parama teikiama atskiriems darbuotojams
ir nenaudojama įmonėms arba sektoriams restruktūrizuoti;
·      patvirtino, kad nurodytiems tinkamiems finansuoti veiksmams neteikiama
pagalba pagal kitas ES finansines priemones.
Valdymo ir kontrolės sistemos
29.         Danija pranešė Komisijai,
kad finansinę paramą valdys ir prižiūrės tos pačios
institucijos, kurios valdo ir prižiūri Europos socialinio fondo
paramą, ir kurių vadovaujančioji institucija taip pat yra
Danijos įmonių valdyba. Kitas tos pačios institucijos padalinys
bus paskirtas tvirtinančiąja institucija. Audito institucija bus
Danijos įmonių valdybos ES finansavimo kontrolės tarnyba.
Finansavimas
30.         Remiantis Danijos paraiška,
siūloma EGF parama suderintam prie individualių poreikių
pritaikytų paslaugų paketui (įskaitant EGF įgyvendinimo
išlaidas) yra 7 488 000 EUR, o tai sudaro 50 proc.
visų išlaidų. Komisijos siūlomas asignavimas iš Fondo
pagrįstas Danijos pateikta informacija.
31.         Atsižvelgdama į
didžiausią galimą EGF finansinės paramos sumą pagal
Reglamento (EB) Nr. 1927/2006 10 straipsnio 1 dalį, taip
pat į asignavimų perskirstymo mastą, Komisija siūlo visai
minėtai sumai, skirtinai pagal finansinės programos
1a išlaidų kategoriją, mobilizuoti EGF lėšas.
32.         Skyrus siūlomą
finansinės paramos sumą, EGF liks daugiau nei 25 proc. numatytos
didžiausios metinės sumos, kurią galima skirti asignavimams per
paskutinius keturis metų mėnesius, kaip reikalaujama pagal Reglamento
(EB) Nr. 1927/2006 12 straipsnio 6 dalį.
33.         Teikdama šį
pasiūlymą mobilizuoti EGF lėšas, Komisija pradeda
supaprastintą trišalę procedūrą pagal 2006 m.
gegužės 17 d. Tarpinstitucinio susitarimo 28 punktą, kad
poreikį panaudoti EGF lėšas ir reikalingą sumą
suderintų su abiem biudžeto valdymo institucijomis. Komisija ragina
tą biudžeto valdymo instituciją, kuri pirmoji tinkamu politiniu
lygmeniu susitars dėl lėšų mobilizavimo pasiūlymo projekto,
pranešti kitai biudžeto valdymo institucijai ir Komisijai apie savo ketinimus.
Jeigu viena iš dviejų biudžeto valdymo institucijų nepritars, bus
rengiamas oficialus trišalis susitikimas.
34.         Komisija atskirai pateikia
lėšų perkėlimo prašymą, siekdama į 2012 m.
biudžetą įtraukti specialiuosius įsipareigojimų
asignavimus, kaip nurodyta 2006 m. gegužės 17 d.
Tarpinstitucinio susitarimo 28 punkte.
Mokėjimų asignavimų šaltinis

35.         Asignavimai iš EGF biudžeto
eilutės bus naudojami
pagal šią paraišką reikalingai 7 488 000 EUR sumai
padengti.
Pasiūlymas
EUROPOS PARLAMENTO IR TARYBOS SPRENDIMAS
dėl Europos prisitaikymo prie
globalizacijos padarinių fondo lėšų mobilizavimo pagal 2006 m.
gegužės 17 d. Europos Parlamento, Tarybos ir Komisijos
tarpinstitucinio susitarimo dėl biudžetinės drausmės ir patikimo
finansų valdymo 28 punktą (Danijos paraiška „EGF/2012/003
DK/Vestas“)
EUROPOS PARLAMENTAS IR EUROPOS
SĄJUNGOS TARYBA,
atsižvelgdami į Sutartį dėl
Europos Sąjungos veikimo,
atsižvelgdami į 2006 m. gegužės
17 d. Europos Parlamento, Tarybos ir Komisijos tarpinstitucinį
susitarimą dėl biudžetinės drausmės ir patikimo
finansų valdymo[9],
ypač į jo 28 punktą,
atsižvelgdami į 2006 m. gruodžio 20 d. Europos
Parlamento ir Tarybos reglamentą (EB) Nr. 1927/2006,
įsteigiantį Europos prisitaikymo prie globalizacijos
padarinių fondą[10],
ypač į jo 12 straipsnio 3 dalį,
atsižvelgdami į Europos Komisijos
pasiūlymą[11],
kadangi:
(1)       Europos prisitaikymo prie
globalizacijos padarinių fondas (toliau – EGF) įsteigtas teikti
papildomą paramą darbuotojams, atleistiems iš darbo dėl su
globalizacija susijusių esminių pasaulio prekybos sistemos
struktūrinių pokyčių, ir padėti jiems vėl
integruotis į darbo rinką;
(2)       2006 m. gegužės
17 d. Tarpinstituciniame susitarime numatyta galimybė mobilizuoti EGF
lėšas, neviršijant viršutinės metinės 500 mln. EUR
ribos;
(3)       2012 m. gegužės
14 d. Danija pateikė paraišką mobilizuoti EGF lėšas
dėl darbuotojų atleidimo iš įmonės Vestas Group ir
ją papildė iki 2012 m. liepos 10 d. pateikdama papildomos
informacijos. Ši paraiška atitinka finansinei paramai taikomus reikalavimus,
kaip nustatyta Reglamento (EB) Nr. 1927/2006 10 straipsnyje.
Todėl Komisija siūlo mobilizuoti 7 488 000 EUR sumą;
(4)       todėl EGF lėšos
turėtų būti mobilizuotos finansinei paramai pagal Danijos
pateiktą paraišką suteikti,
PRIĖMĖ ŠĮ
SPRENDIMĄ:
1 straipsnis
2012 finansinių metų Europos
Sąjungos bendrajame biudžete Europos prisitaikymo prie globalizacijos padarinių
fondo (EGF) lėšos mobilizuojamos siekiant skirti 7 488 000 EUR
įsipareigojimų ir mokėjimų asignavimų sumą.
2 straipsnis
Šis sprendimas skelbiamas Europos
Sąjungos oficialiajame leidinyje.
Priimta Briuselyje
Europos Parlamento vardu                           Tarybos
vardu
Pirmininkas                                                   Pirmininkas
[1]               OL C 139, 2006 6 14, p. 1.
[2]               OL L 406, 2006 12 30, p. 1.
[3]               Laikantis Reglamento (EB) Nr. 1927/2006
3 straipsnio trečios pastraipos nuostatų.
[4]               Pasaulinės vėjo energijos taryba, Global
wind report („Pasaulinės vėjo energijos tarybos ataskaita“),
2010 m. metinė rinkos apžvalga, 2011 m. balandžio mėn.,
Briuselis.
[5]               Pasaulio vėjo energijos asociacija
(angl. WWEA), „2010 m. pasaulio vėjo energijos ataskaita“.
[6]               2011 m. Vestas
metinė ataskaita.
[7]               COM(2011) 421 galutinis.
[8]               COM(2011) 258 galutinis.
[9]               OL C 139,
2006 6 14, p. 1.
[10]             OL L 406,
2006 12 30, p. 1.
[11]             OL C […], […], p. […].


               EUROPOS KOMISIJA
            Briuselis, 2015 07 13
            COM(2015) 333 final
            2015/0145(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjunga turėtų laikytis ES ir Čilės asociacijos komitete, dėl Susitarimo, steigiančio Europos bendrijos bei jos valstybių narių ir Čilės Respublikos asociaciją, III priedo 12 straipsnio „Tiesioginis transportavimas“

               AIŠKINAMASIS MEMORANDUMAS

               1.PASIŪLYMO APLINKYBĖS

               Europos bendrijos bei jos valstybių narių ir Čilės Respublikos susitarimas pasirašytas Briuselyje 2002 m. lapkričio 18 d., o įsigaliojo 2003 m. vasario 1 d.

               Asociacijos susitarimo III priede nustatomos kilmės statusą turinčių produktų taisyklės, o III priedo 12 straipsnyje – tiesioginio šių produktų transportavimo tarp Šalių taisyklės. Preferencinis režimas taikomas produktams, kurie tiesiogiai gabenami tarp dviejų Šalių, tačiau tam tikromis sąlygomis gali būti vežami per trečiąją šalį.

               Čilė ir Europos Sąjunga susitarė padaryti tam tikrus Susitarimo III priedo 12 straipsnyje nurodytų tiesioginio transportavimo taisyklių pakeitimus. Jais siekiama patikslinti, kad tais atvejais, kai siunta vežama per trečiąją šalį, laikantis 12 straipsnio sąlygų ji gali būti skaidoma tolesniam gabenimui į Susitarimo Šalį, tačiau šių produktų preferenciniam režimui poveikio tai neturi. Be to, dėl paties siuntų skaidymo neturėtų kilti abejonių dėl produktų kilmės, išskyrus atvejus, kai turima priešingų įrodymų.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Sutarties dėl Europos Sąjungos veikimo 207 straipsnio 4 dalies pirma pastraipa kartu su 218 straipsnio 9 dalimi.

               •Subsidiarumo principas (neišimtinei kompetencijai)

               Pasiūlymas priklauso išimtinei Europos Sąjungos kompetencijai. Todėl subsidiarumo principas netaikomas.

               •Proporcingumo principas

                Šiuo pasiūlymu neviršijama to, kas būtina numatytiems tikslams pasiekti.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Konsultacijos su suinteresuotosiomis šalimis

               Netaikoma. Šiuo pasiūlymu iš dalies keičiama ankstesnė dokumento versija.

               •Tiriamųjų duomenų rinkimas ir naudojimas

               Nepriklausomo tyrimo neprireikė.

               •Poveikio vertinimas

               Netaikoma. Šiuo pasiūlymu iš dalies keičiamas dabartinis dvišalis prekybos susitarimas. Kitų svarstytinų galimybių nėra.

               4.POVEIKIS BIUDŽETUI

               Pasiūlymas neturi poveikio Sąjungos biudžetui.

               5.KITI ASPEKTAI

               Nėra.

               2015/0145 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjunga turėtų laikytis ES ir Čilės asociacijos komitete, dėl Susitarimo, steigiančio Europos bendrijos bei jos valstybių narių ir Čilės Respublikos asociaciją, III priedo 12 straipsnio „Tiesioginis transportavimas“

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)Susitarimo, kuriuo įsteigiama Europos bendrijos bei jos valstybių narių ir Čilės Respublikos asociacija (toliau – ES ir Čilės asociacijos susitarimas), 3 straipsniu įsteigtos Asociacijos tarybos užduotis – nagrinėti ir priimti Šalių pasiūlymus dėl ES ir Čilės asociacijos susitarimo tobulinimo. Asociacijos tarybai atlikti savo pareigas padeda Asociacijos komitetas, kuriam suteikti įgaliojimai priimti sprendimus;

               (2)Asociacijos tarybai atlikti savo pareigas padeda jos įsteigtas Specialusis muitinių bendradarbiavimo ir kilmės taisyklių komitetas. 2014 m. lapkričio 4 d. Santjage, Čilėje, susitikęs Specialusis komitetas susitarė rekomenduoti iš dalies pakeisti ES ir Čilės asociacijos susitarimo III priedo 12 straipsnį, susijusį su tiesioginiu transportavimu;

               (3)siuntos iš vienos ES ir Čilės asociacijos susitarimo Šalies turėtų būti vežamos tiesiai į kitą Šalį, tačiau su tam tikrais apribojimais gali būti vežamos ir per trečiąją šalį. Patikslinus gabenimo per trečiąją šalį sąlygas aiškiai leidžiama skaidyti siuntas, nesušvelninant dabartinių apribojimų;

               (4)ES ir Čilės asociacijos susitarimo III priedo 12 straipsnio pakeitimu bus užtikrintas teisinis tikrumas importuotojams ir eksportuotojams bei aiškinimo nuoseklumas Šalims;

               (5)Sąjungos pozicija ES ir Čilės asociacijos komitete turėtų būti pagrįsta pridedamu sprendimo projektu,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Europos Sąjunga turėtų laikytis Asociacijos komitete, dėl Susitarimo, steigiančio Europos bendrijos bei jos valstybių narių ir Čilės Respublikos asociaciją, III priedo 12 straipsnio nuostatų, yra grindžiama pridedamu Asociacijos komiteto sprendimo projektu.

               Nedideliems Asociacijos komiteto sprendimo projekto pakeitimams Sąjungos atstovai Asociacijos komitete gali pritarti be papildomo Tarybos sprendimo.

               2 straipsnis

               Šis Asociacijos komiteto sprendimas skelbiamas Europos Sąjungos oficialiajame leidinyje.

               3 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

    ---documentbreak---

               EUROPOS KOMISIJA
            Briuselis, 2015 07 13
            COM(2015) 333 final
            PRIEDAS
            prie Pasiūlymo dėl
            TARYBOS SPRENDIMO
            dėl pozicijos, kurios Europos Sąjunga turėtų laikytis ES ir Čilės asociacijos komitete, dėl Susitarimo, steigiančio Europos bendrijos bei jos valstybių narių ir Čilės Respublikos asociaciją, III priedo 12 straipsnio „Tiesioginis transportavimas“

               Projektas

               ES IR ČILĖS ASOCIACIJOS KOMITETO SPRENDIMAS Nr. …

               [data]

               kuriuo iš dalies keičiamas Europos Sąjungos ir Čilės Respublikos asociacijos susitarimo III priedo III antraštinės dalies 12 straipsnis „Tiesioginis transportavimas“

               ASOCIACIJOS KOMITETAS,

               atsižvelgdamas į Susitarimą, steigiantį Europos Sąjungos ir Čilės Respublikos asociaciją, ypač į jo III priedo 38 straipsnį,

               kadangi:

               (1)
                     III priedo III antraštinės dalies 12 straipsniu nustatyta, kad preferencinis režimas taikomas tik III priedo reikalavimus atitinkančioms prekėms, kurios yra transportuojamos tiesiogiai tarp Čilės ir Europos Sąjungos;

               (2)
                     nuo Europos Sąjungos ir Čilės Respublikos asociacijos susitarimo įsigaliojimo Čilė ir Europos Sąjunga yra sudariusios daug prekybos susitarimų, suteikusių ekonominės veiklos vykdytojams galimybę pritaikyti savo eksporto strategiją siekiant mažinti sąnaudas ir geriau tenkinti rinkos paklausą;

               (3)
                     Čilė ir Europos Sąjunga susitarė iš dalies pakeisti III priedo III antraštinės dalies 12 straipsnio nuostatas, kad suteiktų ekonominės veiklos vykdytojams daugiau lankstumo,

               NUSPRENDĖ:

               1 straipsnis

               III priedo III antraštinės dalies 12 straipsnis, susijęs su tiesioginiu transportavimu, pakeičiamas šio sprendimo priedo tekstu.

               2 straipsnis

               Šis sprendimas įsigalioja praėjus devyniasdešimt (90) dienų po paskutinio pranešimo, kuriuo Šalys praneša užbaigusios visas reikalingas vidaus teisines procedūras.

               Priimta ...

               Asociacijos komiteto vardu

               Pirmininkas

               Priedas

               12 straipsnis

               Tiesioginis transportavimas

               1. Šiame susitarime numatytas lengvatinis režimas taikomas tik šio priedo reikalavimus atitinkantiems produktams, kurie tiesiogiai transportuojami tarp Europos Sąjungos ir Čilės. Tačiau produktai gali būti vežami per kitas teritorijas ir jose perkraunami ar laikinai sandėliuojami, jei tuos produktus toliau prižiūri tranzito ar sandėliavimo šalies muitinė ir su jais neatliekamos jokios kitos operacijos, išskyrus ženklų, etikečių ir logotipų pridėjimą ar tvirtinimą, siuntų iškrovimą, perkrovimą ar skaidymą arba operacijas, reikalingas, kad būtų išsaugota jų gera būklė.

               2. Laikoma, kad šio straipsnio 1 dalyje nustatyti reikalavimai vykdomi, nebent muitinė turi pagrindą manyti, kad jų nesilaikoma; tokiais atvejais muitinė gali reikalauti, kad importuotojas bet kokiu tinkamu būdu pateiktų įrodymus, kad reikalavimų laikomasi, įskaitant sutartinius transporto dokumentus, tokius kaip konosamentai, faktiniai ar konkretūs įrodymai, pagrįsti pakuočių ženklinimu ar numeracija, arba bet kokius įrodymus, susijusius su pačiomis prekėmis.


				|

		52014PC0528

			Pasiūlymas TARYBOS SPRENDIMAS kuriuo nustatoma pozicija, kurios Europos Sąjungos vardu turi būti laikomasi dėl tam tikrų rezoliucijų, dėl kurių bus balsuojama Tarptautinėje vynuogių ir vyno organizacijoje (OIV) /* COM/2014/0528 final - 2014/0245 (NLE) */

			   	AIŠKINAMASIS MEMORANDUMAS
PASIŪLYMO APLINKYBĖS
Tarptautinė vynuogių ir vyno organizacija
(OIV) yra tarpvyriausybinė mokslinė ir techninė organizacija, vykdanti veiklą
vynuogių ir vyno, vyno gėrimų, valgomųjų vynuogių, razinų ir kitų vynuogių
produktų sektoriuje. OIV tikslai yra i) skleisti informaciją skelbiant
publikacijas ir organizuojant renginius bei simpoziumus, ii) teikti pagalbą
kitoms standartizavimo veiklą vykdančioms tarptautinėms organizacijoms ir iii)
padėti tarptautiniu mastu derinti esamus metodus ir standartus. Šiuo metu OIV
priklauso 45 valstybės – 21 šių valstybių yra Sąjungos valstybės narės. ES šiuo
metu nėra OIV narė.
ES lygmeniu, atsižvelgiant į 2013 m.
gruodžio 17 d. Europos Parlamento ir Tarybos reglamentą (ES)
Nr. 1308/2013, kuriuo nustatomas bendras žemės ūkio produktų rinkų
organizavimas (BRO reglamentas, OL L 347, p. 671), tam tikros
OIV priimtos ir paskelbtos rezoliucijos turi įtakos ES teisei. Nuorodos į OIV
rezoliucijas pateikiamos šiose BRO reglamento nuostatose:
-             nuostatose, pagal kurias Komisija
turi remtis tam tikrais OIV priimtais ir paskelbtais vyno sektoriaus produktų
sudėties nustatymo analizės metodais, išskyrus tuos atvejus, kai, atsižvelgiant
į Sąjungos siekiamą tikslą, šie metodai būtų neveiksmingi arba netinkami (BRO
reglamento 80 straipsnio 5 dalis);
-             nuostatose dėl tam tikrų taikant
vynininkystės metodus naudojamų medžiagų grynumo ir identifikavimo
specifikacijų – pagal šias nuostatas OIV priimtos ir paskelbtos taisyklės šioje
srityje tampa ipso facto privalomos ES (2009 m. liepos 10 d.
Komisijos reglamento (EB) Nr. 606/2009, kuriuo nustatoma tam tikra Tarybos
reglamento (EB) Nr. 479/2008 taikymo vynuogių produktų kategorijoms,
vynininkystės metodams ir jų apribojimams tvarka (OL L 193,
p. 1), 9 straipsnis);
-             nuostatose, pagal kurias Komisija,
leisdama taikyti tam tikrus vynininkystės metodus, turi atsižvelgti į OIV
priimtus ir paskelbtus vynininkystės metodus (BRO reglamento 80 straipsnio 3
dalies a punktas), ir
-             nuostatose, pagal kurias iki
vynininkystės metodų patvirtinimo pagal BRO reglamento 80 straipsnio 3 dalį
vynas trečiosiose šalyse gaminamas taikant OIV priimtus ir paskelbtus
vynininkystės metodus (BRO reglamento 90 straipsnio 2 dalis).
Be to, atsižvelgiant į 2000 m. gruodžio
19 d. Komisijos reglamentą (EB) Nr. 2870/2000, nustatantį spiritinių
gėrimų analizės Bendrijos etaloninius metodus (OL L 333, p. 20),
tam tikros OIV priimtos ir paskelbtos rezoliucijos turi įtakos ES teisei.
Reglamento Nr. 2870/2000 3 straipsnyje nurodoma tuo atveju, kai nėra patvirtintų
Bendrijos analizės etaloninių metodų tam tikrame spiritiniame gėrime esančioms
medžiagoms rasti ir jų kiekiui nustatyti, vadovautis OIV rezoliucijomis.
Atsižvelgiant į diskusijas, vykusias per
ekspertų grupių posėdį, skirtą OIV generalinei asamblėjai pasirengti, tikėtina,
kad į generalinės asamblėjos darbotvarkę bus įtrauktos šios ES acquis
teisinį poveikį darančios siūlysimos priimti rezoliucijos:
-             Rezoliucijos OENO-TECHNO 12-504,
kuria nustatomas naujas vynininkystės metodas, projektas. Atsižvelgiant į
Reglamento (ES) Nr. 1308/2013 80 straipsnio 3 dalies a punktą ir 90
straipsnio 2 dalį, ši rezoliucija turės įtakos acquis;
-             Rezoliucijos OENO-SCMA 03-262,
kuria nustatomos taikant vynininkystės metodus naudojamų medžiagų grynumo ir
identifikavimo specifikacijos, projektas. OIV yra paskelbusi ir rekomendavusi
taikyti šiuos vynininkystės metodus, jeigu bus priimtos naudojamų medžiagų
specifikacijos (OIV tarptautinio vynininkystės metodų kodekso 2.1.20 ir 3.4.14
dalys). Atsižvelgiant į Reglamento (ES) Nr. 1308/2013 80 straipsnio 3
dalies a punktą ir 90 straipsnio 2 dalį ir į Komisijos reglamento (EB)
Nr. 606/2009 9 straipsnį, ši rezoliucija turės įtakos acquis;
-             Rezoliucijų OENO-SCMA 10-457,
10-458, 11-480 ir 12-512, kuriose nustatomi analizės metodai, projektai.
Atsižvelgiant į Reglamento (ES) Nr. 1308/2013 80 straipsnio 3 dalies a
punktą ir 5 dalį, šios rezoliucijos turės įtakos acquis.
Nurodytas rezoliucijas išsamiai apsvarstė vyno
sektoriaus mokslo ir technikos ekspertai. Šios rezoliucijos padeda tarptautiniu
mastu derinti vyno standartą, ir jomis bus nustatyta sistema, kurią taikant bus
užtikrinta sąžininga konkurencija vyno sektoriaus produktų prekybos srityje.
Todėl šioms rezoliucijoms turėtų būti pritarta.
Kaip ir ankstesniais metais, galima tikėtis,
kad OIV generalinės asamblėjos darbotvarkė dar bus keičiama ir į ją bus
įtraukta ir kitų acquis įtakos turinčių rezoliucijų. Kad būtų
užtikrintas veiksmingas generalinės asamblėjos darbas kartu laikantis Sutartyse
nustatytų taisyklių, Komisija tinkamu laiku papildys ir (arba) iš dalies pakeis
šį pasiūlymą, kad Taryba galėtų priimti poziciją, kurios turės būti laikomasi
ir dėl šių rezoliucijų.
2014/0245 (NLE)
Pasiūlymas
TARYBOS SPRENDIMAS
kuriuo nustatoma pozicija, kurios Europos
Sąjungos vardu turi būti laikomasi dėl tam tikrų rezoliucijų, dėl kurių bus
balsuojama Tarptautinėje vynuogių ir vyno organizacijoje (OIV)
EUROPOS SĄJUNGOS TARYBA,
atsižvelgdama į Sutartį dėl Europos Sąjungos
veikimo, ypač į jos 43 straipsnį kartu su 218 straipsnio 9 dalimi,
atsižvelgdama į Europos Komisijos pasiūlymą,
kadangi:
(1)       Tarptautinė vynuogių ir vyno
organizacija (OIV) yra tarpvyriausybinė mokslinė ir techninė organizacija,
vykdanti veiklą vynuogių ir vyno, vyno gėrimų, valgomųjų vynuogių, razinų ir
kitų vynuogių produktų sektoriuje. OIV tikslai yra i) skleisti informaciją
skelbiant publikacijas ir organizuojant renginius bei simpoziumus, ii) teikti
pagalbą kitoms standartizavimo veiklą vykdančioms tarptautinėms organizacijoms
ir iii) padėti tarptautiniu mastu derinti esamus metodus ir standartus. Šiuo
metu OIV priklauso 45 valstybės – 21 šių valstybių yra Sąjungos valstybės
narės. ES šiuo metu nėra OIV narė;
(2)       ES lygmeniu, atsižvelgiant į
Europos Parlamento ir Tarybos reglamentą (ES) Nr. 1308/2013[1], tam tikros OIV
priimtos ir paskelbtos rezoliucijos turi įtakos ES teisei. Nuorodos į OIV
rezoliucijas pateikiamos šiose BRO reglamento nuostatose:
-        nuostatose, pagal kurias Komisija turi
remtis tam tikrais OIV priimtais ir paskelbtais vyno sektoriaus produktų
sudėties nustatymo analizės metodais, išskyrus tuos atvejus, kai, atsižvelgiant
į Sąjungos siekiamą tikslą, šie metodai būtų neveiksmingi arba netinkami (BRO
reglamento 80 straipsnio 5 dalis);
-        nuostatose dėl tam tikrų taikant
vynininkystės metodus naudojamų medžiagų grynumo ir identifikavimo
specifikacijų – pagal šias nuostatas OIV priimtos ir paskelbtos taisyklės šioje
srityje tampa ipso facto privalomos ES (Komisijos reglamento (EB)
Nr. 606/2009[2]
9 straipsnis);
-        nuostatose, pagal kurias Komisija,
leisdama taikyti tam tikrus vynininkystės metodus, turi atsižvelgti į OIV
priimtus ir paskelbtus vynininkystės metodus (BRO reglamento 80 straipsnio 3
dalies a punktas), ir
-        nuostatose, pagal kurias iki
vynininkystės metodų patvirtinimo pagal BRO reglamento 80 straipsnio 3 dalį
vynas trečiosiose šalyse gaminamas taikant OIV priimtus ir paskelbtus
vynininkystės metodus (BRO reglamento 90 straipsnio 2 dalis);
(3)       kitas OIV generalinės
asamblėjos posėdis įvyks 2014 m. lapkričio 14 d. Jame generalinė
asamblėja svarstys ir galbūt priims rezoliucijas, kurios turės pirmiau nurodytų
teisinių padarinių;
(4)       todėl būtina iki to OIV
generalinės asamblėjos posėdžio nustatyti pozicijas, kurių dėl šių rezoliucijų
per generalinės asamblėjos posėdį turėtų laikytis OIV priklausančios valstybės
narės, kartu veikdamos ES interesų labui;
(5)       Rezoliucijos OENO-TECHNO
12-504 projektu nustatomas naujas vynininkystės metodas. Atsižvelgiant į
Reglamento (ES) Nr. 1308/2013 80 straipsnio 3 dalies a punktą ir 90
straipsnio 2 dalį, ši rezoliucija turės įtakos acquis;
(6)       Rezoliucijos OENO-SCMA 03-262
projektu nustatomos taikant vynininkystės metodus naudojamų medžiagų grynumo ir
identifikavimo specifikacijos. OIV yra paskelbusi ir rekomendavusi taikyti
šiuos vynininkystės metodus, jeigu bus priimtos naudojamų medžiagų
specifikacijos (OIV tarptautinio vynininkystės metodų kodekso 2.1.20 ir 3.4.14
dalys). Atsižvelgiant į Reglamento (ES) Nr. 1308/2013 80 straipsnio 3
dalies a punktą ir 90 straipsnio 2 dalį ir į Komisijos reglamento (EB)
Nr. 606/2009 9 straipsnį, ši rezoliucija turės įtakos acquis;
(7)       Rezoliucijų OENO-SCMA 10-457,
10-458, 11-480 ir 12-512 projektais nustatomi analizės metodai. Atsižvelgiant į
Reglamento (ES) Nr. 1308/2013 80 straipsnio 3 dalies a punktą ir 5 dalį,
šios rezoliucijos turės įtakos acquis;
(8)       nurodytas rezoliucijas
išsamiai apsvarstė vyno sektoriaus mokslo ir technikos ekspertai. Šios
rezoliucijos padeda tarptautiniu mastu derinti vyno standartą, ir jomis bus
nustatyta sistema, kurią taikant bus užtikrinta sąžininga konkurencija vyno
sektoriaus produktų prekybos srityje. Todėl šioms rezoliucijoms turėtų būti
pritarta;
(9)       siekiant užtikrinti reikiamą
lankstumą prieš OIV generalinės asamblėjos posėdį vykstančiose derybose, OIV
priklausančioms valstybėms narėms turėtų būti leista pritarti šių rezoliucijų
pakeitimams, jeigu jais nekeičiama rezoliucijų esmė,
PRIĖMĖ ŠĮ SPRENDIMĄ:
1 straipsnis
Šio sprendimo priede nustatyta Sąjungos
pozicija, kurios turi būti laikomasi 2014 m. OIV generalinės asamblėjos
posėdyje – šią poziciją išreiškia OIV priklausančios valstybės narės, kartu
veikdamos Sąjungos interesų labui.
2 straipsnis
1.           Jei 1 straipsnyje nurodytai
pozicijai gali turėti įtakos nauja mokslinė arba techninė informacija, pateikta
prieš arba per OIV posėdžius, OIV priklausančios valstybės narės prašo atidėti
balsavimą OIV generalinės asamblėjos posėdyje iki tol, kol remiantis naujais
duomenimis bus nustatyta Sąjungos pozicija.
2.           Suderinusios, visų pirma
vietoje, nuomones, OIV priklausančios valstybės narės, kartu veikdamos Sąjungos
interesų labui, gali be papildomo Tarybos sprendimo, kuriuo nustatoma Sąjungos
pozicija, pritarti šio sprendimo priede nurodytų rezoliucijų projektų
pakeitimams, jeigu jais nekeičiama rezoliucijų esmė.
3 straipsnis
Šis sprendimas
skirtas valstybėms narėms.
Priimta Briuselyje
                                                                       Tarybos
vardu
                                                                       Pirmininkas
[1]               2013 m. gruodžio 17 d. Europos Parlamento ir
Tarybos reglamentas (ES) Nr. 1308/2013, kuriuo nustatomas bendras žemės
ūkio produktų rinkų organizavimas (BRO reglamentas, OL L 347,
p. 671).
[2]               2009 m. liepos 10 d. Komisijos reglamentas
(EB) Nr. 606/2009, kuriuo nustatoma tam tikra Tarybos reglamento (EB)
Nr. 479/2008 taikymo vynuogių produktų kategorijoms, vynininkystės
metodams ir jų apribojimams tvarka (OL L 193, p. 1).
PRIEDAS
Valstybės narės, kartu veikdamos
Sąjungos interesų labui, su sąlyga, kad įvykus naujų
pokyčių bus atliekama peržiūra, pritaria tik toliau nurodytiems
7 etapo rezoliucijų dėl vyno sektoriaus produktų sudėties
nustatymo analizės metodų, dėl taikant vynininkystės
metodus naudojamų medžiagų grynumo ir identifikavimo
specifikacijų ir dėl vynininkystės metodų projektams:
OENO-TECHNO 12-504. Vyno apdorojimas taikant
membraninę technologiją ir naudojant aktyvintąsias anglis,
siekiant sumažinti perteklinį 4-etilfenolio ir 4-etilgvajakolio
kiekį;
OENO-SCMA 03-262. Adsorbuojantieji
polivinilimidazolo ir polivinilpirolidono (PVI / PVP) kopolimerai.
Kodeksas;
OENO-SCMA 10-457. Biogeninių aminų
kiekio vyno sudėtyje nustatymas taikant efektyviosios skysčių
chromatografijos naudojant detekciją fotodiodine matrica metodą;
OENO-SCMA 10-458. Lizocimo kiekio vyno
sudėtyje nustatymas taikant efektyviosios skysčių chromatografijos
metodą;
OENO-SCMA 11-480. Metanolio kiekio vyno
sudėtyje nustatymas taikant dujų chromatografijos metodą;
OENO-SCMA 12-512. Putojančių
vynų sudėtyje esančio CO2 anglies izotopų 13C
ir 12C santykio nustatymas taikant izotopų santykio masių
spektrometrijos metodą (IRMS). Pakeitimas.


Svarbus teisinis pranešimas

|

52007PC0816

Pasiūlymas Tarybos sprendimas dėl leidimo teikti rinkai produktus, kurių sudėtyje yra, kurie susideda arba yra pagaminti iš genetiškai modifikuotų MON863xMON810xNK603 (MON-ØØ863-5xMON-ØØ81Ø-6xMON-ØØ6Ø3-6) kukurūzų pagal Europos parlamento ir Tarybos Reglamentą (EB) Nr. 1829/2003  /* KOM/2007/0816 galutinis */

	[pic] | EUROPOS BENDRIJŲ KOMISIJA |Briuselis, 18.12.2007KOM(2007) 816 galutinisPasiūlymasTARYBOS SPRENDIMASdėl leidimo teikti rinkai produktus, kurių sudėtyje yra, kurie susideda arba yra pagaminti iš genetiškai modifikuotų MON863xMON810xNK603 (MON-ØØ863-5xMON-ØØ81Ø-6xMON-ØØ6Ø3-6) kukurūzų pagal Europos Parlamento ir Tarybos Reglamentą (EB) Nr. 1829/2003(Tik tekstai prancūzų ir olandų kalbomis yra autentiški)(pateikta Komisijos)AIŠKINAMASIS MEMORANDUMASPridedamas Tarybos sprendimo pasiūlymas susijęs su maisto produktais ir pašarais, kurių sudėtyje yra, jie susideda arba yra pagaminti iš genetiškai modifikuotų MON863xMON810xNK603 kukurūzų, dėl kurių teikimo rinkai. 2004 m. lapkričio 2 d. Monsanto Europe S.A. pateikė prašymą kompetentingoms Belgijos institucijoms pagal Reglamentą (EB) Nr. 1829/2003 dėl genetiškai modifikuoto maisto ir pašarų.Pridedamas pasiūlymas taikomas ir kitų produktų, kurių sudėtyje yra arba kurie susideda iš MON863xMON810xNK603 kukurūzų, kurių paskirtis yra tokia pat kaip kitų kukurūzų, išskyrus auginimo paskirtį, teikimui rinkai.2006 m. kovo 31 d. Europos maisto saugos agentūra (toliau – EMST) pateikė palankią nuomonę pagal Reglamento (EB) Nr. 1829/2003 6 ir 18 straipsnius ir padarė išvadą, kad nėra tikėtina, jog produktų, kurių sudėtyje yra, jie susideda arba yra pagaminti iš MON863xMON810xNK603 kukurūzų, aprašytų prašyme, teikimas rinkai padarys nepageidaujamą poveikį žmonių ar gyvūnų sveikatai ar aplinkai[1].2006 m. spalio mėn. EMST paskelbė išsamius paaiškinimus, kaip jos nuomonėje buvo atsižvelgta į valstybių narių kompetentingų institucijų pastabas.2007 m. balandžio 13 d. EMST pakartotinai patvirtino, kad nptII geno kaip pasirenkamojo GM augalų žymens naudojimas nekelia rizikos žmonių ar gyvūnų sveikatai ar aplinkai.Paskelbus mokslinius duomenis apie pakartotinius 90 dienų tyrimus su žiurkėmis dėl MON 863 ir MON 863 saugos klausimyną, 2007 m. birželio 28 d. EMST patvirtino savo ankstesnį palankų MON 863 kukurūzų saugos vertinimą.Atsižvelgiant į šias aplinkybes, Komisijos sprendimo, kuriuo leidžiama teikti Bendrijos rinkai produktus, kurių sudėtyje yra, jie susideda arba yra pagaminti iš genetiškai modifikuotų MON863xMON810xNK603 kukurūzų, projektas 2007 m. spalio 10 d. pateiktas Maisto grandinės ir gyvūnų sveikatos nuolatiniam komitetui balsuoti. Komitetas nuomonės nepateikė: dvylika valstybių narių (149 balsų) balsavo už, vienuolika valstybių narių (119 balsų) balsavo prieš, keturios valstybės narės (77 balsai) susilaikė.Todėl pagal Reglamento (EB) Nr. 1829/2003 35 straipsnio 2 dalį ir Tarybos sprendimo 1999/468/EB su pakeitimais, padarytais Tarybos sprendimu 2006/512/EB, 5 straipsnį Komisija turi pateikti Tarybai pasiūlymą dėl priemonių, kurių reikia imtis (Taryba kvalifikuota balsų dauguma gali priimti sprendimą per tris mėnesius), ir informuoti Parlamentą.PasiūlymasTARYBOS SPRENDIMASdėl leidimo teikti rinkai produktus, kurių sudėtyje yra, kurie susideda arba yra pagaminti iš genetiškai modifikuotų MON863xMON810xNK603 (MON-ØØ863-5xMON-ØØ81Ø-6xMON-ØØ6Ø3-6) kukurūzų pagal Europos Parlamento ir Tarybos Reglamentą (EB) Nr. 1829/2003(Tik tekstai prancūzų ir olandų kalbomis yra autentiški) (Tekstas svarbus EEE)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1829/2003 dėl genetiškai modifikuoto maisto ir pašarų[2], ypač į jo 7 straipsnio 3 dalį ir 19 straipsnio 3 dalį,kadangi:1.  2004 m. lapkričio 2 d. Monsanto Europe S.A . pateikė kompetentingoms Belgijos institucijoms prašymą pagal Reglamento (EB) Nr. 1829/2003 5 ir 17 straipsnius dėl maisto produktų, maisto ingredientų ir pašarų, kurių sudėtyje yra, jie susideda arba yra pagaminti iš MON863xMON810xNK603 kukurūzų, teikimo rinkai (toliau – prašymas).2.  Prašymas pateiktas ir dėl kitų produktų, kurių sudėtyje yra arba jie susideda iš MON863xMON810xNK603 kukurūzų, teikimo rinkai naudoti tokiomis pat paskirtimis, kaip ir bet kuriuos kitus kukurūzus, išskyrus auginimą. Todėl pagal Reglamento (EB) Nr. 1829/2003 5 straipsnio 5 dalį ir 17 straipsnio 5 dalį jame pateikiami duomenys ir informacija, kurių reikalaujama pagal 2001 m. kovo 12 d. Europos Parlamento ir Tarybos direktyvos 2001/18/EB dėl genetiškai modifikuotų organizmų apgalvoto išleidimo į aplinką ir panaikinančios Tarybos direktyvą 90/220/EB[3] III ir IV priedus, taip pat informacija apie pagal Direktyvos 2001/18/EB II priede nustatytus principus atliktą rizikos vertinimą ir jo išvados.3.  ‘’2006 m. kovo 31 d. Europos maisto saugos tarnyba (toliau – EMST) pateikė palankią nuomonę pagal Reglamento (EB) Nr. 1829/2003 6 ir 18 straipsnius ir padarė išvadą, kad nėra tikėtina, jog produktų, kurių sudėtyje yra, jie susideda arba yra pagaminti iš MON863xMON810xNK603 kukurūzų, aprašytų prašyme, (toliau – produktai) teikimas rinkai darys nepageidaujamą poveikį žmonių ar gyvūnų sveikatai ar aplinkai[4]. Pateikdama nuomonę EMST padarė išvadą, kad pagrindžiant produktų saugą buvo galima naudoti pavienių atvejų duomenis, ir apsvarstė visus konkrečius valstybių narių iškeltus klausimus ir problemas, pateiktus konsultuojantis su nacionalinėmis kompetentingomis institucijomis, kaip nustatyta to reglamento 6 straipsnio 4 dalyje ir 18 straipsnio 4 dalyje.4.  2006 m. spalio mėn. Komisijos prašymu EMST paskelbė išsamius paaiškinimus, kaip ji savo nuomonėje atsižvelgė į valstybių narių kompetentingų institucijų pastabas ir paskelbė daugiau informacijos įvairiais EMST Mokslinės grupės genetiškai modifikuotų organizmų klausimais apsvarstytais aspektais.5.  EMST savo nuomonėje padarė išvadą, kad pareiškėjo pateiktas aplinkos stebėsenos planas, kurį sudaro pareiškėjo pateiktas bendrosios priežiūros planas, atitinka numatomą produktų naudojimo paskirtį.6.  2007 m. sausio 25 d. Komisija, atsižvelgdama į visuomenės pastabas ir į Pasaulio sveikatos organizacijos ataskaitą, kurioje kanamicinas ir neomicinas priskiriami prie „labai svarbių žmonių gydymui skirtų antibakterinių vaistų ir ne žmonėms skirtoms labai svarbių antibakterinių vaistų rizikos valdymo strategijoms“, pasikonsultavo su Europos vaistų agentūra (EVA) dėl antibiotikų, kuriems nptII genas sukelia atsparumą, svarbos žmonių ir gyvūnų gydymui. Gavusi EVA atsakymą, Komisija konsultavosi su EMST dėl nptII geno ir GM augalų, kuriuose yra nptII genų, saugos vertinimo. 2007 m. balandžio 13 d. EMST patvirtino savo ankstesnius GM augalų, kuriuose yra nptII genų, saugos vertinimus, ir padarė išvadą, kad tai, jog maistui ir pašarui skirtuose GM augaluose yra nptII genų, nekelia pavojaus žmonių ar gyvūnų sveikatai arba aplinkai.7.  Paskelbus mokslinius duomenis apie pakartotinius 90 dienų tyrimus su žiurkėmis dėl MON 863 ir MON 863 saugos klausimyną, 2007 m. kovo 15 d. Komisija kreipėsi į EMST klausdama, kokią įtaką šis tyrimas gali padaryti ankstesnei EMST nuomonei dėl MON 863 kukurūzų. 2007 m. birželio 28 d. EMST nurodė, kad šioje publikacijoje nepateikiama naujos svarbios toksikologinės informacijos ir patvirtino ankstesnį palankų MON 863 kukurūzų saugos vertinimą.8.  Atsižvelgiant į šias aplinkybes šių produktų leidimą reikėtų suteikti.9.  2004 m. sausio 14 d. Komisijos reglamente (EB) Nr. 65/2004, nustatančiame genetiškai modifikuotų organizmų unikalių identifikatorių sudarymo ir priskyrimo sistemą[5]., numatyta, kad kiekvienam GMO turėtų būti priskirtas unikalus identifikatorius.10.  Remiantis EMST nuomone, maisto produktams, maisto ingredientams ir pašarams, kurių sudėtyje yra arba jie susideda ar yra pagaminti iš MON863xMON810xNK603 kukurūzų, netaikomi jokie specialūs ženklinimo reikalavimai, išskyrus nustatytuosius Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje. Tačiau, siekiant užtikrinti produktų naudojimą pagal paskirtį, kuri leidžiama šiuo sprendimu, pašarų, kurių sudėtyje yra arba jie susideda iš GMO, ir kitų nei maistas ir pašarai produktų, kurių sudėtyje yra arba kurie susideda iš GMO, kuriems naudoti prašoma leidimo, ženklinimas turėtų būti papildytas aiškiu nurodymu, kad svarstomi produktai neturi būti naudojami auginimui.11.  EMST nuomonė taip pat negali būti pagrindas taikyti specialias pateikimo į rinką ir (arba) specialias naudojimo ir tvarkymo sąlygas ar apribojimus, įskaitant jau pateiktų į rinką produktų stebėsenos reikalavimus, ar specialias Reglamento (EB) Nr. 1829/2003 6 straipsnio 5 dalies e punkte ir 18 straipsnio 5 dalies e punkte nurodytas konkrečių ekosistemų (aplinkos) ir (arba) geografinių regionų apsaugos sąlygas. Visa reikiama informacija dėl produktų leidimų turėtų būti įrašoma į Bendrijos genetiškai modifikuoto maisto ir pašarų registrą, kaip nustatyta Reglamente (EB) Nr. 1829/2003.12.  2003 m. rugsėjo 22 d. Europos Parlamento ir Tarybos reglamento (EB) Nr. 1830/2003 dėl genetiškai modifikuotų organizmų ir iš jų pagamintų maisto produktų ir pašarų susekamumo ir ženklinimo ir iš dalies pakeičiančio Direktyvą 2001/18/EB[6] 4 straipsnio 6 dalyje nustatyti ženklinimo reikalavimai produktams, kurių sudėtyje yra arba kurie susideda iš GMO.13.  Pagal 2003 m. liepos 15 d. Europos Parlamento ir Tarybos reglamento (EB) Nr. 1946/2003 dėl genetiškai modifikuotų organizmų tarpvalstybinio judėjimo[7] 9 straipsnio 1 dalį ir 15 straipsnio 2 dalies c punktą apie šį sprendimą per Biologinės saugos informacijos rinkimo, apdorojimo ir skleidimo centrą turi būti pranešta Biologinės įvairovės konvencijos Kartachenos biosaugos protokolą pasirašiusioms šalims.14.  Maisto grandinės ir gyvūnų sveikatos nuolatinis komitetas per jo pirmininko nustatytą terminą nuomonės nepateikė, todėl šiame sprendime nustatytas priemones turi priimti Taryba.PRIĖMĖ ŠĮ SPRENDIMĄ:1 straipsnis Genetiškai modifikuotas organizmas ir unikalus identifikatoriusGenetiškai modifikuotiems kukurūzams ( Zea mays L .) MON863xMON810xNK603, gautiems kryžminant kukurūzus, kuriuose yra MON-ØØ863-5, MON-ØØ81Ø-6 ir MON-ØØ6Ø3 fragmentų, kaip nurodyta šio sprendimo priedo b punkte, priskiriamas unikalus identifikatorius MON-ØØ863-5xMON-ØØ81Ø-6xMON-ØØ6Ø3-6, kaip nustatyta Reglamente (EB) Nr. 65/2004.2 straipsnis Leidimų suteikimas ir produktų teikimas rinkaiLeidimai Reglamento (EB) Nr. 1829/2003 4 straipsnio 2 dalyje ir 16 straipsnio 2 dalyje nurodytais tikslais, laikantis šiame sprendime nurodytų sąlygų, suteikiami toliau nurodytiems produktams:a) maisto produktams ir maisto ingredientams, kurių sudėtyje yra, jie susideda ar yra pagaminti iš MON-ØØ863-5xMON-ØØ81Ø-6xMON-ØØ6Ø3-6 kukurūzų;b) pašarams, kurių sudėtyje yra, jie susideda ar yra pagaminti iš MON-ØØ863-5xMON-ØØ81Ø-6xMON-ØØ6Ø3-6 kukurūzų;c) kitiems nei maistas ir pašarai produktams, kurių sudėtyje yra arba jie susideda iš MON-ØØ863-5xMON-ØØ81Ø-6xMON-ØØ6Ø3-6 kukurūzų, naudojamiems ta pačia paskirtimi kaip bet kurie kiti kukurūzai, išskyrus auginimą.3 straipsnis Ženklinimas1. Laikantis Reglamento (EB) Nr. 1829/2003 13 straipsnio 1 dalyje bei 25 straipsnio 2 dalyje ir Reglamento (EB) Nr. 1830/2003 4 straipsnio 6 dalyje nustatytų ženklinimo reikalavimų, organizmo pavadinimas yra „kukurūzai“.2. Žodžiai „neskirti auginimui“ turi būti įrašyti 2 straipsnio b ir c punktuose nurodytų produktų, kurių sudėtyje yra arba kurie susideda iš MON-ØØ863-5xMON-ØØ81Ø-6xMON-ØØ6Ø3-6 kukurūzų, etiketėse ir lydimuosiuose dokumentuose.4 straipsnis Poveikio aplinkai stebėsena1. Leidimo turėtojas užtikrina, kad būtų parengtas ir įgyvendintas priedo h punkte nurodytas poveikio aplinkai stebėsenos planas.2. Leidimo turėtojas pateikia Komisijai metines stebėsenos plane nurodytos veiklos įgyvendinimo ir rezultatų ataskaitas.5 straipsnis Bendrijos registrasŠio sprendimo priede nurodyta informacija įrašoma į Bendrijos genetiškai modifikuoto maisto ir pašarų registrą vadovaujantis Reglamento (EB) Nr. 1829/2003 28 straipsniu.6 straipsnis Leidimo turėtojasLeidimo turėtojas yra Monsanto Europe S.A, Belgija, atstovaujantis Monsanto Company, Jungtinės Amerikos Valstijos.7 straipsnis GaliojimasŠis sprendimas taikomas 10 metų nuo pranešimo apie jį dienos.8 straipsnis AdresataiŠis sprendimas skirtas Monsanto Europe S.A., Scheldelaan 460, Haven 627 – B 2040 Antverpenas, Belgija.Priimta BriuselyjeTarybos varduPirmininkasPRIEDASa) Pareiškėjas ir leidimo turėtojas:Pavadinimas: Monsanto Europe S.A.Adresas: Scheldelaan 460, Haven 627 – B 2040 Antverpenas, BelgijaVeikia Monsanto Company (800 N. Lindbergh Boulevard St. Louis, Missouri 63167, Jungtinės Amerikos Valstijos) vardu.b) Produktų paskirtis ir specifikacija:(1) maisto produktai ir maisto ingredientai, kurių sudėtyje yra, jie susideda ar yra pagaminti iš MON-ØØ863-5xMON-ØØ81Ø-6xMON-ØØ6Ø3-6 kukurūzų;(2) pašarai, kurių sudėtyje yra, jie susideda ar yra pagaminti iš MON-ØØ863-5xMON-ØØ81Ø-6xMON-ØØ6Ø3-6 kukurūzų;(3) kiti nei maistas ir pašarai produktai, kurių sudėtyje yra arba jie susideda iš MON-ØØ863-5xMON-ØØ81Ø-6xMON-ØØ6Ø3-6 kukurūzų, naudojami ta pačia paskirtimi kaip bet kurie kiti kukurūzai, išskyrus auginimą.Genetiškai modifikuoti kukurūzai MON-ØØ863-5xMON-ØØ81Ø-6xMON-ØØ6Ø3-6, kaip aprašyta prašyme, yra gauti kryžminant kukurūzus, kuriuose yra MON-ØØ863-5, MON-ØØ81Ø-6 ir MON-ØØ6Ø3-6 fragmentų, ir išreiškia CryBb1 baltymą, kuris suteikia apsaugą nuo kai kurių kietasparnių vabzdžių kenkėjų ( Diabrotica spp. ), Cry 1 Ab baltymą, kuris suteikia apsaugą nuo kai kurių žvynasparnių vabzdžių kenkėjų ( Ostrinia nubilalis, Sesamia spp. ) ir CP4 EPSPS baltymą, kuris suteikia toleranciją glifosato herbicidui. Genetinio modifikavimo procese kaip pasirenkamasis žymuo naudotas nptII genas, suteikiantis atsparumą kanamicinui.c) Ženklinimas:(1) Laikantis Reglamento (EB) Nr. 1829/2003 13 straipsnio 1 dalyje bei 25 straipsnio 2 dalyje ir Reglamento (EB) Nr. 1830/2003 4 straipsnio 6 dalyje nustatytų ženklinimo reikalavimų, organizmo pavadinimas yra „kukurūzai“.(2) Žodžiai „neskirti auginimui“ turi būti įrašyti 2 straipsnio b ir c punktuose nurodytų produktų, kurių sudėtyje yra arba kurie susideda iš MON-ØØ863-5xMON-ØØ81Ø-6xMON-ØØ6Ø3-6 kukurūzų, etiketėse ir lydimuosiuose dokumentuose.d) Aptikimo metodas:-  Konkretaus įvykio realaus laiko kiekybine PGR pagrįsti metodai genetiškai modifikuotiems MON-ØØ863-5, MON-ØØ81Ø-6 ir MON-ØØ6Ø3-6 kukurūzams, kurie įteisinti kaip MON-ØØ863-5xMON-ØØ81Ø-6xMON-ØØ6Ø3-6 kukurūzai.-  Įteisino Reglamentu (EB) Nr. 1829/2003 įkurta Bendrijos etaloninė laboratorija, paskelbta tinklavietėje http://gmo-crl.jrc.it/statusofdoss.htm-  Etaloninė medžiaga ERM®-BF416 (dėl MON-ØØ863-5), ERM®-BF413 (dėl MON-ØØ81Ø-6) ir ERM®-BF415 (dėl MON-ØØ6Ø3-6) pateikta Europos Komisijos Jungtinio tyrimų centro (JTC) Etaloninių medžiagų ir matavimų instituto (IRMM) tinklavietėje http://www.irmm.jrc.be/html/reference_materials_catalogue/index.htme) Unikalus identifikatorius:MON-ØØ863-5xMON-ØØ81Ø-6xMON-ØØ6Ø3-6f) Informacija, kurios reikalaujama pagal Biologinės įvairovės konvencijos Kartachenos biosaugos protokolo II priedą:Biologinės saugos informacijos rinkimo, apdorojimo ir skleidimo centras, įrašo Nr.: žr. [ užpildyti gavus pranešimą ]g) Produktų teikimo rinkai, naudojimo arba tvarkymo sąlygos arba ribojimai:Nereikalaujama.h) Stebėsenos planas:Direktyvos 2001/18/EB VII priede nurodytas poveikio aplinkai stebėsenos planas.[Nuoroda: internete paskelbtas planas]i) Rinkai pateikto žmonėms vartoti skirto maisto stebėsenos reikalavimai:Nereikalaujama.Pastaba: nuorodos į susijusius dokumentus laikui bėgant gali kisti. Visuomenė su šiais pakeitimais galės susipažinti nuolat atnaujinamame Bendrijos genetiškai modifikuoto maisto ir pašarų registre.[1] http://www.efsa.europa.eu/EFSA/efsa_locale-1178620753816_1178620784943.htm[2] OL L 268, 2003 10 18, p. 1. Reglamentas su pakeitimais, padarytais Komisijos reglamentu (EB) Nr. 1981/2006 (OL L 368, 2006 12 23, p. 99).[3] OL L 106, 2001 4 17, p. 1. Direktyva su paskutiniais pakeitimais, padarytais Reglamentu (EB) Nr. 1830/2003 (OL L 268, 2003 10 18, p. 24).[4] http://www.efsa.europa.eu/EFSA/efsa_locale-1178620753816_1178620784943.htm[5] OL L 10, 2004 1 16, p. 5.[6] OL L 268, 2003 10 18, p. 24.[7] OL L 287, 2003 11 5, p. 1.